**Projektas**



**DRUSKININKŲ SAVIVALDYBĖS MERAS**

# POTVARKIS

**DĖL ŽEMĖS SKLYPŲ ŠILTNAMIŲ G. 23, 23A IR 27, DRUSKININKUOSE, KAD. NR. 1501/0006:156, KAD. NR. 1501/0006:48 IR KAD. NR. 1501/0006:317, DETALIOJO PLANO KEITIMO**

2024 m. d. Nr.

Druskininkai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Teritorijų planavimo įstatymo 24 straipsnio 5 dalimi ir 28 straipsnio 1 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr.1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ 9 punktu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ 246 ir 313 punktais bei atsižvelgdamas į uždarosios akcinės bendrovės „Anreka“ 2024 m. rugpjūčio 1 d. gautą prašymą,

p r a d e d u Žemės sklypų Šiltnamių g., Druskininkuose, sujungimo, naudojimo būdo pakeitimo, teritorijos naudojimo ir tvarkymo režimų bei reglamentų nustatymo detaliojo plano keitimą, iniciatoriaus lėšomis, kurio tikslas – pertvarkyti sklypų ribas ir plotus, formuojant tris atskirus sklypus ir atskiriant valstybinio miško žemę; numatant atskirus sklypus: daugiabučių gyvenamųjų namų, viešbučio ir sanatorijos su daugiaaukščiu parkingu statybai; nustatyti atitinkamus žemės sklypų / ar jų dalių naudojimo būdus, kitus privalomus ir papildomus teritorijos naudojimo reglamentus vadovaujantis Druskininkų savivaldybės teritorijos bendrojo plano keitimo sprendiniais.

Šis potvarkis per vieną mėnesį nuo jo įteikimo (paskelbimo) asmeniui dienos gali būti skundžiamas Druskininkų savivaldybės merui (Vilniaus al. 18, Druskininkai), arba Lietuvos administracinių ginčų komisijos Kauno apygardos skyriui (Laisvės al. 36, Kaunas), arba Regionų administraciniam teismui (Kauno rūmams, A. Mickevičiaus g. 8A, Kaunas).

Savivaldybės meras Ričardas Malinauskas

Suderinta

Joana Verbickienė, Architektūros ir urbanistikos skyriaus vedėja

Ramūnas Augus, Teisės ir civilinės metrikacijos skyriaus vedėjo pavaduotojas

Vilma Jurgelevičienė, Savivaldybės administracijos direktorė

Juozas Bancevičius, tel. +370 313 52434, el. p. [juozas.bancevicius@druskininkai.lt](mailto:juozas.bancevicius@druskininkai.lt)